Eurotag: Derfor skal Danmark tilslutte sig en fælles nordisk byggelovgivning - Altinget: by og bolig
I Danmark har vi oplevet mange kedelige eksempler på konkurrencebegrænsning på tværs af byggesektoren, skriver Peter Kranz. (Foto: Jeppe Bjørn Vejlø/Ritzau Scanpix)
DEBAT: Danmark er det eneste land, der ikke slutter op om et fællesnordisk bygningsreglement. Det er en stor fejl, for der er kun fordele ved en fælles byggelovgivning på tværs af Norden, skriver Peter Kranz, administrerende direktør hos Eurotag Denmark.
Administrerende direktør hos Eurotag Danmark A/S
For nylig blev det bekendtgjort, at vores skandinaviske nabolande i regi af Nordisk Råd er gået sammen om at harmonisere bygningsreglementet på tværs af Norden.
Men Danmark slutter ikke op om et fællesnordisk bygningsreglement. Blandt de nordiske lande er det således kun os, der ikke har underskrevet erklæringen – og det er en skam.
Der er derfor ingen tvivl om, at byggebranchens leverandører og producenter vil kunne spare både besvær og massevis af kroner på nationale tests og kontrolordninger. Dette vil i sidste ende komme både slutbrugerne og skatteyderne til gode i form af billigere byggerier.
Peter Kranz Administrerende direktør hos Eurotag Danmark A/S
Derimod må resultaterne konsekvent vige for kompromisernes kompromis med dertilhørende fodnoter og særregler. Dertil kommer, at der ikke er nogen modstrid mellem nordisk og europæisk samarbejde, da alt som bekendt finder sted inden for rammerne af EU.
Jeg mener, at der er flere åbenlyse grunde til, at en fælles nordisk harmonisering af byggelovgivningen er en god idé.
På nuværende tidspunkt bruges der utallige ressourcer på at producere byggematerialer, som er tilpasset de enkelte markeder.
Det indbefatter blandt andet, at vi som leverandør af tagmaterialer skal have testet vores produkter i hvert enkelt land for at sikre de respektive særregler.
Der er derfor ingen tvivl om, at byggebranchens leverandører og producenter vil kunne spare både besvær og massevis af kroner på nationale tests og kontrolordninger.
Dette vil i sidste ende komme både slutbrugerne og skatteyderne til gode i form af billigere byggerier. Derfor går jeg ind for, at vi i Norden finder frem til nogle fælles regler, så ikke bare leverandørerne, men hele byggeriets værdikæde kan spare et stort besvær og rigtig mange omkostninger.
En sund konkurrence vil skabe billigere byggerier – noget, som ikke bare kommer slutbrugerne til gode, men også gavner byggeriet som helhed.
I Danmark har vi oplevet mange kedelige eksempler på konkurrencebegrænsning på tværs af byggesektoren, og som leverandør i denne branche kan jeg kun hilse en fair og åben konkurrence velkommen.
Der findes mange kompetente eksperter på diverse byggeforskningsinstitutter i vores nabolande, som kunne bidrage positivt med viden og knowhow til gavn for det danske byggeri.
Samtidig vil det gøre det lettere for vores i forvejen velrenommerede danske arkitekter at vinde projekter og lande ny forretning i de øvrige skandinaviske lande.
Ministerens argumenter mod et nordisk samarbejde er blevet mødt med megen kritik fra flere sider.
Jeg kan kun tilslutte mig denne kritik og håber, det giver anledning til at tage beslutningen op til revision.
Forrige artikel 3F: Regeringen smider 300.000 grønne job væk Næste artikel DI Byg: Et fællesnordisk bygningsreglement løser intet